jkorsvik/nowiki_second_scrape_merged huggingface dataset:
Studentparlamentet i Narvik

Campustinget i Narvik (CTiN) er den øverste studentdemokratiske organisasjonen ved UiT i Narvik. Campustinget er ment å fremme studentenes interesser og ivareta deres rettigheter.
Campustinget i Narvik erstatter tidligere Studentparlamentet i Narvik (SPiN). Endringene ble gjort som en følge av fusjonen mellom Høgskolen i Narvik og Universitetet i Tromsø.


== Ledere (CTiN) ==
2020-2021: Sivert Anfeltmo
2019-2020: Silje Hebnes
2018-2019: Marius Stenersen
2017-2018: Lasse Olavsen Øien
2016-2017: Sara Kristine Nilsen


== Tidligere ledere (SPiN) ==
2014-2016: Bjørn Dinesen
2012–2014: Trine Lise Forsaa
2011–2012: Suzanne Dahn


== Eksterne lenker ==
Studentparlamentets offisielle nettsted Arkivert 28. september 2012 hos Wayback Machine.
Christian Knudtzon Schaanning

Christian Knudtzon Schaanning (født 29. juli 1855 i Trondhjem, død 2. november 1923 i Vestre Aker) var en norsk jurist, banksjef og politiker (H) som var ordfører i Trondhjem i 1896.
Han var sønn av stiftsoverrettsjustitarius Folkmann Freck Schaanning og hustru Catharina (Trine) Henriette Knudtzon. To farbrødre var stortingsmenn. Morfaren var kjøpmann Christian Knudtzon, og oldefaren var kjøpmann og stortingsmann Hans Carl Knudtzon. Han giftet seg i 1881 med Arnolda von Westen Müller, datter av rektor ved Trondhjems katedralskole og ordfører Carl Arnoldus Müller. Blant deres barn var skuespiller Folkman Schaanning og overlege Christian Knudtzon Schaanning. Datteren Annie Amalie giftet seg med høyesterettsadvokat og riksmeglingsmann Andreas Claussen.Christian Schaanning hadde examen artium fra 1873 og juridisk embedseksamen fra 1878, og var overrettssakfører i Trondhjem 1883–1890, administrerende direktør i Trondhjems Realkreditbank 1890–1904, flere ganger konstituert borgermester, kriminaldommer 1904–1915 og skifteforvalter i Kristiania fra 1915.Blant Schaannings verv kan nevnes medlem av tilsynsrådet ved Trondhjems landsfengsel, styremedlem i Trondhjems Forsikringsselskab, medgrunnlegger og styremedlem i Selskabet for Trondhjems Bys Vel samt medlem av representantskapene i Trondhjems Privatbank og Trondhjems Realkreditbank. Schaanning var også medlem av Trondhjem bystyre 1893–1904, herav varaordfører i 1895 og ordfører i 1896. Schaanning var talsmann for en klassisk liberalisme, og som bystyrets eneste representant stemte han imot etableringen av en elektrisk sporvei i Trondhjem i 1898, fordi sporveien ville utkonkurrere de privatdrevne omnibussene.


== Referanser ==
Madelen Berg

Madelen Berg (født 26. november 1995) er en norsk kommentator for Eurosport. Hun debuterte allerede som 16-åring vinteren 2012, med kvinnealpint på direktesending. Berg har vært norgesmester i alpint fra tidligere mesterskap.
Hun er datter av skihopperen Øyvind Berg, som også er kommentator for Eurosport.
Likestillingsutvalget

Likestillingsutvalget er et offentlig utvalg som skal utrede norsk likestillingspolitikk med utgangspunkt i livsløp, etnisitet og klasse. Utvalget ble opprettet ved kongelig resolusjon 12. februar 2010, og ledes av Hege Skjeie. Utvalgets første utredning NOU 2011:18 Struktur for likestilling ble levert 15. november 2011, og tar utgangspunkt i de rettslige og organisatoriske rammene for likestilling. Likestillingsutvalget skal legge fram sin andre utredning for Barne-, likestillings- og inkluderingsdepartementet 25. september 2012.


== Mandat ==
Ved opprettelsen av Likestillingsutvalget i februar 2010 fikk utvalget et mandat om å utrede norsk politikk for kjønnslikestilling og utfordringer for dette i et livsløps-, klasse-, og etnisitetsperspektiv. Senere fikk utvalget en utdyping av mandatet fra departementet knyttet til institusjonelle og organisatoriske rammer for likestillingsarbeidet i offentlig regi. Oppdraget omfattet virkemiddelapparatet på sentralt, regionalt og lokalt nivå, og flere sider ved Likestillings- og diskrimineringsombudets (LDO) og Likestillings- og diskrimineringsnemndas (LDN) virksomhet. Denne delen av arbeidet ble utredet i NOU 2011:18 Struktur for likestilling.


== Tiltak og anbefalinger ==
Ved overlevering av NOU 2011:18 Struktur for likestilling, påpekte utvalgsleder Hege Skjeie at utredningen ikke er lystig lesning for de som er opptatt av gjennomføringsevne. Det påpekes i utredningen at offentlige myndigheter har høye ambisjoner i likestillingspolitikken, men at det mangler en effektiv iverksettingsstruktur. For å styrke dette arbeidet, ble det anbefalt å opprette et direktorat for likestiling med regionale kontorer. Vektlegging av et flerdimensjonalt perspektiv er sentralt i utredningen. Det påpekes at direktoretets arbeide bør omfatte alle grunnlag som har et lovfestet diskrimineringsvern. Utvalget foreslår at det etableres et 10-årig utviklingsprogram for lokalt likestillingsarbeid, som forvaltes av et direktorat for likestilling. Likestillingsutvalget foreslo også en styrking av organisasjoner innen sivilt samfunn som jobber med likestillingsspørsmål, og en bedre samordning av disse organisasjonene. Denne anbefalingen ble oppnådd i 2014 da kvinneorganisasjonene gikk sammen i Norges kvinnelobby.


== Utvalgets medlemmer ==
Utvalget ledes av Hege Skjeie, professor i statstivenskap ved Universitetet i Oslo. 
Øvrige medlemmer av utvalget er:

Ronald Craig
Helga Eggebø
Anne Britt Flemmen
Cathrine Holst
Øystein Gullvåg Holter
Anders Todal Jensen
Kjell Erik Lommerud
Marjam Nadim
Sevil Sümer
Mari Teigen
Thomas Michael Walle


== Litteratur ==
NOU 2011:18 Struktur for likestiling. Oslo. ISBN 978-82-583-1113-0
Nytt Norsk Tidsskrift 02/2012. ISSN Online: 1504-3053


== Referanser ==


== Eksterne lenker ==
Likestillingsutvalgets side hos Kilden Sett 4. september 2012.
Samisk museumslag

Samisk Museumslag (nordsamisk: Sámi Museasearvi) er en organisasjon for samiske museer og andre museer med samiske samlinger i Norge. Laget ble opprettet den 16. november 1989 ved et møte i Tana, og kom etter en inaktiv periode i fast drift etter det nasjonale museumsmøtet i Kirkenes 1995. 
Det var først en selvstendig organisasjon, men gikk fra 1. januar 2007 inn som seksjon i Norges Museumsforbund. 


== Medlemmer ==
I 2011 hadde laget følgende medlemmer (noen av disse er senere konsolidert i større enheter): 

Verdensarvsenter for bergkunst - Alta Museum
Árran – julevsáme guovdásj /lulesamisk senter
 Deaunu Musea /Tana Museum
Fylkeskonservatoren i Finnmark
Helgeland Museum
Kulturhistorisk museum Universitetet i Oslo
Midt-Troms Museum
Museum Nord
Nord-Troms Museum
Norsk Folkemuseum
RiddoDuottarMuseat
Rørosmuseet
Samtidsmuseet for nordlige folk
Saemien Sijte, sørsamisk museum og kultursenter
Saviomuseet
Stabbursnes Naturhus og Museum
Sør-Varanger museum
Tromsø Museum
Várjjat Sámi Musea / Varanger Samiske Museum
Äʹvv skoltesamisk museum


== Eksterne lenker ==
Offisielt nettsted 
Samiske museer i St.meld. nr. 49 (2008-2009) Framtidas museum
Hecht

Hecht kan vise til:

Ben Hecht
Christa Luft, født Hecht
Jessica Hecht
Raymond Hecht
Robert (Emmanuel) Hecht (jr.)
Jobbdatabase

En jobbdatabase er en tjeneste som benyttes til å samle informasjoner om jobb og ledige stillinger. De finnes i flere variasjoner online. 
I en jobbdatabase kan man søke etter ledige stillinger og jobb basert på avgrensninger via søkeord, geografisk område, jobbkategori, firma, dato og periode. Man kan sortere og filtrere søk.
Noen jobbdatabaser henter informasjoner ved å crawle Internett for jobboppslag, mens andre baseres på at brukere og organisasjoner som har ledige stillinger selv legger inn informasjoner. Det finnes offentlige og privat administrerte databaser.
Der man har en jobbdatabase, fungerer det ofte fornuftig også å ha en CV-database hvor jobbsøkere kan legge inn sine informasjoner. På den måten kan man koble preferanser i ledige stillinger med preferanser hos jobbsøkere, noe som hjelper både jobbsøker og orgasnisasjoner med å møtes. Jobbdatabasen blir derved et koblingspunkt mellom organisasjoner og jobbsøkere.
Gustav Hult

Gustav Johan Hult (født 15. september 1940) er en tidligere norsk fotballspiller for Viking FK, mest kjent da han i sin debutsesong, da han med hans heading midt i målet av første ekstraomgang, ga laget 2-1 mot Sandefjord Ballklubb og sluttseier i Norgesmesterskapet i fotball for herrer 1959.  I sesongen 1964-65 hadde han to stykk B-kamper på midtbanen for Norges herrelandslag i fotball, den ene mot Finland B, den andre mot Sverige B. I 1967 spilte han på det norske forsikringslaget i fotball. Som trener var han for Vidar FK også i 1971, men brakte mer suksess da han i 1973 tok Bryne FK til kvalifisering for 1. divisjon fotball for herrer 1974, men tapte mot Vålerenga.  Etter ett års pause fra trenerkallet for å spille aktivt for Vidar FK (med Claus Ellingsen som trenerinnhopper hos Bryne),  klarte Hult i 1975 å bringe klubben med braksuksess opp til deltakelse i 1. divisjon fotball for herrer 1976 og var også trener dette første året da laget berget plassen med minste mulig margin i landets ypperste divisjon.  Året efter overtok Kjell Schou Andreassen.  Senere trente Hult  Randaberg Idrettslag.


== Referanser ==
High North Research Documents

High North Research Documents er en søketjeneste over åpent tilgjengelige vitenskapelige dokumenter som handler om, eller har relevans for nordområdene. Tjenesten er fritt tilgjengelig for alle.
Tjenesten bygger på alle åpent tilgjengelige vitenskapelige dokumenter verden over. En stadig økende andel av vitenskapelige dokumenter som produseres av ansatte ved universiteter og forskningsinstitusjoner gjøres fritt tilgjengelig for alle. High North RD har trukket ut de dokumenter som er vurdert som relevante for det sirkumpolare nord, og gjort dem tilgjengelig via en søketjeneste.
Tjenesten er utviklet og blir driftet av Universitetsbiblioteket i Tromsø i et samarbeid med Universitätsbibliothek Bielefeld som drifter BASE (Bielfeld Academic Search Engine), som inneholder vitenskapelige dokumenter fra hele verden. High North RD utgjør således et subsett av BASE, bestående utelukkende av nordområderelevante dokumenter.


== Eksterne lenker ==
High North Research Documents
BASE (Bielfeld Academic Search Engine)
Hasee

Hasee Computer Company Ltd (kinesisk: 神舟电脑; pinyin: Shénzhōu Diànnǎo) er et kinesisk selskap som produserer personlige computere. Det har hovedsete i bydistriktet Longgang i Shenzhen i provinsen Guangdong. Hasee er en av landets største computerprodusenter. 
Selskapet ble stiftet i 1995 og begynte da med grafikkort. 


== Eksterne lenker ==
Shenzen Hasee Computer Official Website
Hasee Computers official (Hasee Europe with online shops)
Iranian Hasee website
Spanish Hasee Website
Jens Lasse Dokkan

Jens Lasse Dokkan (født 14. februar 1961) er en norsk handikappidrettsutøver, som konkurrerer i dressurridning. Han representerer Søndre Nesodden Kjøre- og Rideklubb og Riisgaard Sportsrideklub. 
Dokkan har deltatt i flere paralympiske leker for Norge, og har sølvmedaljer fra både VM, EM og paralympiske leker. Han er født med cerebral parese, og begynte med ridning som fireåring, som terapiridning.


== Karriere ==
I NM har han mange medaljer:

Gull - 1995, 1998, 1999, 2005, 2008, 2009
Sølv - 1994, 2004, 2007
Bronse - 1990, 1992, 1996, 1997, 2001, 2006Også internasjonalt har han vunnet mange medaljer for Norge:

Nordisk mesterskap for funksjonshemmede2012 - Sølv individuelt, sølv i kür (egenkomponert musikkprogram til egenvalgt musikk) og gull for lag
2009 - Bronse for lag
2008 - Gull individuelt og bronse for lag
2007 - Gull individuelt og sølv for lag
2006 - Gull individuelt og gull for lag
2001 - Gull individuelt
1998 - Gull individuelt
1997 - Sølv individueltEM for funksjonshemmede2011 - Sølv individuelt
2009 - Sølv individuelt
2005 - Sølv indivuduelt, gull i kür og bronse for lagVM for funksjonshemmede2007 - Sølv i kür og bronse for lag
2003 - Sølv individuelt, bronse i kür og bronse for lag
1999 - Bronse individuelt, bronse i kür og sølv for lagParalympics2008 - Sølv individuelt og bronse for lag
2000 - Bronse individuelt, bronse i kür og bronse for lagHan deltok også i paralympics 1996 og 2004. I paralympiske sommerleker 2012 i London stilte han med hesten Leopold, som én av tre norske deltakere i dressur. De andre to dressurrytterne er Anne Cecilie Ore og Marianne Muri.


== Referanser ==


== Eksterne lenker ==
Norges Rytterforbund - Jens Lasse Dokkan
Infostrada Sports - Dokkan Jens Lasse
London 2012 - Jens Lasse Dokkan
Helgi Sveinsson

Helgi Sveinsson (født 11. juni 1979) er en islandsk handikappfriidrettsutøver. Han deltar for Island under de paralympiske sommerlekene i London, 2012 i øvelsene lengdehopp, 100 meter og spydkast i klassen F42.   


== Eksterne lenker ==
Helgi Sveinsson hos london2012.com
Sinovel

Sinovel Wind Group Company (kinesisk: 华锐风电) er den største vindmølleprodusent i Folkerepublikken Kina og den tredje største i verden. Selskapet har hovedsete i Beijing.
Folkerepublikken Kinas første kommersielle offshore vindkraftverk, Donghaibroen vindpark, drives av Sinovel.


== Eksterne lenker ==
Offisielt nettsted
Bigge

Bigge er en elv i Nordrhein-Westfalen og Rheinland-Pfalz i Tyskland. Den er 44,6 km lang, og er en venstre sideelv til Lenne.
World Squash Federation

World Squash Federation (WSF) er det internasjonale idrettsforbundet for squash, stiftet i 1967. WSF er anerkjent av Den internasjonale olympiske komité og er medlem av Association of IOC Recognised International Sports Federations. Forbundet arbeider for å få squash på det olympiske programmet til De olympiske leker i 2020.
WSF har 135 medlemsforbund, som er nasjonale squashforbund anerkjent av de nasjonale olympiske komiteer som idrettens øverste organ. Medlemsforbundene er fordelt på fem regionale forbund som inngår som en sentral del av WSFs struktur.Den første squashbanen ble anlagt i England i 1864, og i dag er det omkring 50 000 baner over hele verden. For å utnytte veksten samt fremme og koordinere idretten, ble International Squash Rackets Federation dannet i 1967, og organisasjonen fikk sitt nåværende navn i 1992. Hovedkontoret ligger i Hastings i East Sussex.


== Referanser ==


== Eksterne lenker ==
Offisielt nettsted
Donghaibroen vindpark

Donghaibroen vindpark er et vindkraftanlegg på 102 MW nær Donghaibroen i Shanghai. DEn kan produsere kraft til 200.000 husholdninger. Byggingen av anlegget begynte i juli 2008. Det begynte sin produksjon 6. juli  2010.Den er Folkerepublikken Kinas første kommersielle offshore vindkraftverk, og drives av Sinovel.


== Referanser ==


== Eksterne lenker ==
LORC Knowledge - Datasheet for Donghai Bridge Wind Farm
Andronymus

Andronymus er en gruppe (slekt) av sommerfugler som tilhører familien smygere (Hesperiidae).


== Utseende ==
Middelsstore (vingespenn ca. 40 millimeter), slankvingede, brune og hvitflekkede smygere. Undersiden av bakvingen er lys med brun ytterkant.


== Levevis ==
Larvene lever på planter i familiene Caesalpinaceae og Sapindaceae.


== Utbredelse ==
Slekten er utbredt i Afrika.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Hesperiinae Latreille, 1807
Slektsgruppen Erionotini Distant, 1886
slekten Andronymus Holland, 1896 - 9 arter, Afrika
Andronymus bjornstadi Congdon, Kielland & Collins, 1998
Andronymus caesar (Fabricius, 1793)
Andronymus evander (Mabille, 1890)
Andronymus fenestrella Bethune-Baker, 1908
Andronymus gander Evans, 1947
Andronymus helles Evans, 1937
Andronymus hero Evans, 1937
Andronymus marcus Usher, 1980
Andronymus marina Evans, 1937
Andronymus neander (Plötz, 1884)


== Kilder ==
Brower, A.V.Z. & Warren, A. (2007) Andronymus på Tree of life [1]
Markku Savela's Lepidoptera and some other life forms: Sjekkliste over artene. Hentet 2.9. 2012.


== Eksterne lenker ==
(en) Andronymus i Encyclopedia of Life 
(en) Andronymus i Global Biodiversity Information Facility 
(en) Andronymus hos NCBI 
(en) Kategori:Andronymus – bilder, video eller lyd på Wikimedia Commons 
Andronymus – detaljert informasjon på Wikispecies
Broadway Mansions

Broadway Mansions (kinesisk: 百老汇大厦) er et nittenetasjers femstjernes hotell utført i art deco, og et kjent hotell i Shanghai i Folkerepublikken Kina. Bygningen var i mer enn fire årtier et av de fremste av Shanghais kjennemerker,.
Bygningen stod ferdig oppført i 1934, samme år som Park Hotel, som er nesten seks meter lavere, og det var Shanghais høyeste hus, noe det forble i adskillige tiår. Broadway Mansions ligger der Suzhou og Huangpuelven møtes, såvel som i den nordlige del av Bund-området, og ble oppført av arkitekter og ingeniører fra selskapet Palmer and Turner. Dets ferdigstilling i 1935 markerte begynnelsen av skyskrapernes era i Asia.Bygningen har muligens det beste utblikk over både Bund og Huangpu.Bygningens oprinnelige navn var The Broadway Mansions tilbake i 1935. Det ble endret til Shanghai Mansions av Shanghais byråd i 1951, men fikk sit oprinnelige navn tilbake da Kina åpnet opp verden. Broadway Mansions har vært eid og drevet av Shanghai Hengshan (Group) Holdings Company (上海市人民政府直属的上海衡山集团) siden 1985.


== Referanser ==


== Eksterne lenker ==
(en) Broadway Mansions – kategori av bilder, video eller lyd på Commons 
Broadway Mansions Hotel
Vallonia rundt

Vallonia rundt (fransk: Tour de Wallonie) er et etapperitt i landeveissykling, som går i regionen Vallonia i Belgia. Rittet et av kategori 2.HC på UCI Europe Tour. Rittet ble første gang arrangert i 1974, men var fra 1974 til 1995 reservert for amatører. 


== Vinnere ==


== Eksterne lenker ==
Offisielt nettsted 
(en) Tour de Wallonie – kategori av bilder, video eller lyd på Commons
Xingshengjiaotempelets pagode

Xingshengjiaotempelets pagode (kinesisk: 兴圣教寺塔; pinyin: Xingshengjiao si ta) er en teglsteinspagode fra Songdynastiets tid i bydistriktet Songjiang i Shanghai i Folkerepublikken Kina. Den er på ni etasjer og er 42,5 meter høy. Etter fasongen har den fått tilnavnet «den kvadratiske pagode» (fangta, 方塔). 
Den ble i 1996 tilføyd på Folkerepublikken Kinas liste over kulturminner.


== Eksterne lenker ==
Pagoda at Xingshengjiao Temple in Songjiang County near Shanghai
Xingshengjiao si ta
Xingshengjiao si ta Arkivert 28. desember 2011 hos Wayback Machine.
Erionota

Erionota er en gruppe (slekt) av sommerfugler som tilhører familien smygere (Hesperiidae). Slekten hører til de aller største smygerne.


== Utseende ==
Store (vingespenn 70-80 millimeter), slankvingede, brune smygere, gjerne med røde øyne. Forvingene er noe spisse, brune med noen gule flekker i midten. Undersiden er nokså ensfarget lysbrun.


== Levevis ==
Larvene lever på palmer og planter i bananfamilien og ingefærfamilien.
Den vidt utbredte arten Erionota thrax er et skadedyr på bananer, der larven ruller sammen bladene.


== Utbredelse ==
Slekten er utbredt i Sørøst-Asia.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Hesperiinae Latreille, 1807
Slektsgruppen Erionotini Distant, 1886
slekten Erionota Mabille, 1878 - 10 arter, Sørøst-Asia
Erionota acroleuca (Wood-Mason & de Nicéville, 1881)
Erionota grandis (Leech, 1890)
Erionota harmachis (Hewitson, 1878)
Erionota hiraca (Moore, 1881)
Erionota hislopi Evans, 1956
Erionota surprisa de Jong & Treadaway, 1993
Erionota sybirita (Hewitson, 1876)
Erionota thrax (Linnaeus, 1767)
Erionota tribus Evans, 1941
Erionota torus Evans, 1941


== Kilder ==
Brower, A.V.Z. & Warren, A. (2007) Erionota på Tree of life [1]
Markku Savela's Lepidoptera and some other life forms: Sjekkliste over artene. Hentet 2.9. 2012.


== Eksterne lenker ==
(en) Erionota i Encyclopedia of Life 
(en) Erionota i Global Biodiversity Information Facility 
(en) Erionota hos ITIS 
(en) Erionota hos NCBI 
(en) Kategori:Erionota – bilder, video eller lyd på Wikimedia Commons 
Erionota – detaljert informasjon på Wikispecies
Miraja

Miraja er en gruppe (slekt) av sommerfugler som tilhører familien smygere (Hesperiidae).


== Utseende ==
Middelsstore (vingespenn ca. 30 millimeter), brune smygere med lyse flekker.


== Utbredelse ==
Slekten er endemisk for Madagaskar.


== Systematisk inndeling ==
Slekten blir noen ganger synonymisert med slekten Perrotia.

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Hesperiinae Latreille, 1807
Slektsgruppen Erionotini Distant, 1886
slekten Miraja Evans, 1937 - 9 arter, Madagaskar
Miraja flora (Oberthür, 1923)
Miraja howa (Mabille, 1876)
Miraja ismael (Oberthür, 1916)
Miraja ochracea Evans, 1937
Miraja paroechus (Mabille, 1887)
Miraja sida Evans, 1937
Miraja silvestralis Viette, 1956
Miraja sylvia Evans, 1937
Miraja varians (Oberthür, 1916)


== Kilder ==
Brower, A.V.Z. & Warren, A. (2007) Miraja på Tree of life [1]
Markku Savela's Lepidoptera and some other life forms: Sjekkliste over artene. Hentet 2.9. 2012.


== Eksterne lenker ==
(en) Miraja i Encyclopedia of Life 
(en) Miraja i Global Biodiversity Information Facility 
Miraja – detaljert informasjon på Wikispecies